Atramentové srdce 1. - Funkeová, Cornelia 10. decembra 1958 nemecká autorka pre deti; Brečková, Monika (Bratislava Tatran, 2009)
V roku 2003 Cornelia Funkeová prekvapila nielen čitateľov, ale aj kritikov. Atramentové srdce je zázračná rozprávka, je to napínavý román pre mládež, ale aj hlbokomyseľný dobrodružný román pre dospelých. Autorka očarúva čitateľa príbehom, ktorý je plný napätia, nápadov, prekvapivých zvratov, poézie a túžby. Na druhej strane neuhýba pred surovosťou, zloduchmi a smutnými príbehmi.

Meggie žije so svojím otcom v starom dome, keď sa jednej upršanej noci objaví pred ich dverami neznámy muž. Varuje jej otca pred Kaprikornom, a preto hneď za svitania opúšťajú dom, aby si našli nový úkryt u tety Elinor. Keď otca unesú, Meggie s Elinor sa ho vyberú hľadať a len postupne sa dozvedajú o tajomstvách, ktoré pred nimi ukrýva.

Atramentové srdce je nádherne vyrozprávaný príbeh o knihe, o zázraku čítania a o význame, ktorým príbehy obohacujú náš život. Kto z nás si neželal, aby ožili jeho obľúbené postavy z knihy? V Atramentovom srdci sa tento sen stáva skutočnosťou. Meggie, Mo, ale aj ostatní za to zaplatia vysokú cenu. Náherný rozprávkový svet a temná zloba kráčajú ruka v ruke a zdá sa, že spočiatku sa zlu darí o čosi lepšie. V Nemecku sa Atramentové srdce dočkalo už 23. vydania, a keď sa príbeh prehupol cez oceán, neušiel pozornosti Hollywoodu a stal sa celosvetovým bestsellerom.
Keywords: Atramentový svet; nemecká literatúra; literatúra pre deti; fantastické príbehy; pre čitateľov od 10 rokov